b'\n_START_ARTICLE_\nAnton Spendou\n_START_SECTION_\n\xc5\xbdivljenje in delo\n_START_PARAGRAPH_\nLeta 1756 je v Ljubljani kon\xc4\x8dal gimnazijo ter 1758 dve leti \xc5\xa1tudija filozofije. Na Dunaju je \xc5\xa1tudiral bogoslovje in 1764 doktoriral. Od 1766 je bil na Dunaju kurat nad\xc5\xa1kofijske kurije pri sv. \xc5\xa0tefanu in deset let spiritual v dunajski bogoslovnici, v letih 1775/1776 prorektor renske in 1778/1779 avstrijske akademije, od 1781 izpra\xc5\xa1evalec pri izpitih na teolo\xc5\xa1ki fakulteti ter 1783/1784 njen dekan. \xc5\xbde kot kanonik je bil v letih 1795\xe2\x88\x921801 \xc4\x8dlan dvorne komisije za revizijo \xc5\xa1olstva. V letih 1798/1799 rektor dunajske univerze in kot tak predsednik \xc5\xa1tudijskega konsenza, od 1803 do smrti predstojnik dunajske univerzitetne knji\xc5\xbenice, od 1807 direktor teolo\xc5\xa1kega \xc5\xa1tudija na fakulteti ter 1807 tudi knji\xc5\xbeni cenzor.'